Hrvatski sabor
20040127

Štovani gospodine zastupniče, vaše pitanje zadire u bit nesporazuma između mojih prethodnika i mene. Moje stajalište, a siguran sam da je to sukladno Zakonu o državnom proračunu, o Zakonu o izvršenju državnog proračuna, Zakonu o zdravstvenoj zaštiti i Zakonu o zdravstvenom osiguranju. Da se sve investicije moraju planirati za proračun tekuće godine, a drugi dio investicija se onda planira u drugi dio odnosno u drugu godinu. Nama se je dogodilo da smo zatekli investicije koje su prošle godine i neke pretprošle godine planirane u ovu godinu. I zbog toga naš plan rashoda koji smo pripremili moramo sad iz temelja mijenjati. Ovo što vi zovete nenamjenskim rashodima zaista su nenamjenski rashodi jer prema Zakonu o zdravstvenom osiguranju financijska sredstva Hrvatskog zavoda za zdravstveno osiguranje troše se i namijenjena su isključivo podmirenju troškova pružanja zdravstvene zaštite dakle zdravstvenim ustanovama za sve njihove rashode i za zdravstvenu zaštitu; plaće, materijalna potrošnja i tako dalje. Investicije su određene tako da se one odvijaju iz državnog proračuna za državne ustanove, iz županijskog proračuna za županijske ustanove. Ima i nekih izuzetaka.